દિલ્હી સ્થિત એક ટ્રાવેલ એજન્ટે કહ્યું કે, 'હાલ અમેરિકા જવું મુશ્કેલ બન્યું છે તે પ્રકારનો મત લોકોમાં પ્રવર્તી રહ્યો છે. અમેરિકામાં કેટલાક દેશોના લોકોના જવા પર પ્રતિબંધ મૂકાયા બાદથી આ પ્રકારની વિચારધારા ઊભી થઈ છે. જો કે આ ધારણા ખોટી છે અને સારા પ્રવાસીઓ માટે અમેરિકા તો આજે પણ પહેલા જેવું જ છે.' અન્ય એક ટ્રાવેલ એજન્ટે જણાવ્યું કે, 'અમેરિકા નિયમિતરૂપે ભારતીય એપ્લિકન્ટ્સ માટે ૧૦ વર્ષના મલ્ટિપલ વિઝા મંજૂર કરતું આવ્યું છે. આ વિઝા ટૂરિસ્ટ (B1 અને B2) કેટેગરી અંતર્ગત આપવામાં આવે છે, જેની ફી ૧૦-૧૧ હજાર રૂપિયા છે. બીજી તરફ યુરોપીયન દેશોમાં નિશ્ચિત સમય માટે વિઝા આપવામાં આવે છે અને ચાર્જ પણ વધારે છે.'(૨૧.૮)